CELEX: 62016CA0368
Language: sk
Date: 2017-07-13 00:00:00
Title: Vec C-368/16: Rozsudok Súdneho dvora (ôsma komora) z 13. júla 2017 (návrh na začatie prejudiciálneho konania, ktorý podal Højesteret – Dánsko) – Assens Havn/Navigators Management (UK) Limited (Návrh na začatie prejudiciálneho konania — Justičná spolupráca v občianskych veciach — Nariadenie (ES) č. 44/2001 — Právomoc vo veciach poistenia — Vnútroštátna právna úprava, ktorá za určitých podmienok stanovuje právo poškodeného podať žalobu priamo proti poistiteľovi osoby zodpovednej za nehodu — Dohoda o voľbe právomoci uzavretá medzi poistiteľom a osobou, ktorá spôsobila škodu)

4.9.2017   
            
            
               SK
            
            
               Úradný vestník Európskej únie
            
            
               C 293/10
            
         Rozsudok Súdneho dvora (ôsma komora) z 13. júla 2017 (návrh na začatie prejudiciálneho konania, ktorý podal Højesteret – Dánsko) – Assens Havn/Navigators Management (UK) Limited
   (Vec C-368/16) (1)
   
   ((Návrh na začatie prejudiciálneho konania - Justičná spolupráca v občianskych veciach - Nariadenie (ES) č. 44/2001 - Právomoc vo veciach poistenia - Vnútroštátna právna úprava, ktorá za určitých podmienok stanovuje právo poškodeného podať žalobu priamo proti poistiteľovi osoby zodpovednej za nehodu - Dohoda o voľbe právomoci uzavretá medzi poistiteľom a osobou, ktorá spôsobila škodu))
   (2017/C 293/13)
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Højesteret
   
      Účastníci konania pred vnútroštátnym súdom
   
   
      Žalobca: Assens Havn
   
      Žalovaná: Navigators Management (UK) Limited
   
      Výrok rozsudku
   
   Článok 13 bod 5 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach v spojení s článkom 14 bodom 2 písm. a) tohto nariadenia sa má vykladať v tom zmysle, že poškodený, ktorý môže podať žalobu priamo proti poistiteľovi osoby, ktorá mu spôsobila škodu, nie je viazaný dohodou o voľbe právomoci uzavretou medzi týmto poistiteľom a touto osobou.
   
      (1)  Ú. v. EÚ C 314, 29.8.2016.